موسم البرتقان

موسم البرتقان اغنيه مصريه

يا اللى زرعتو البرتقان يلا اجمعوه آن الاوان يلا اجمعوه

احنا زرعنا و احنا سقينا و آدى احنا بعد التعب جنينا

دا بين ايدينا و اللى علينا نعرف نقدر البرتقان

يا محلا ريحته بين الجناين يا محلا شكله و الخد باين

ده الفص منه يسوا خزاين يا رب كتر البرتقان

الشمس طالعه و الجو هادى و النيل بيجرى فى كل وادى

الله يصونه من كل عادى يزيد و يكتر البرتقان

ياما صبرتم علا آمالكم و فضلتو تشكو من ظلم حالكم

لما صبرتم السعد اهو جالكم و كان قدومه ع البرتقان

بيعوه بذمه و ارضو ضميركم و ارعو كل الحقوق لغيركم

الله يبارك لكم فى خيركم و يخللى موسم البرتقان
مصادر

تصنيف:اغانى محمد عبد الوهاب
تصنيف:اغانى باللغه المصريه
تصنيف:كلمات اغانى